钦定古今图书集成/理学汇编/经籍典/第084卷 > 王申子周易辑说 > 《问日月为易之说》
## 钦定古今图书集成/理学汇编/经籍典/第084卷 > 王申子周易辑说 > 《问日月为易之说》

或问曰：“《易》道不过一阴一阳而已，故郑厚云：‘《易》字从
日从月，一日也，一月也’。此说如何？”曰：“《易》者，生生化化
不穷之理也。太极未判，两仪未分，已具此理。故《大传》
曰：‘生生之谓《易》’，而后言‘成象之谓干，效法之谓坤’，又
曰：‘《易》有太极，是生两仪’。是未有太极、两仪之先已有
此《易》。然则《易》岂有日月而后有者？诸家只因认此字”
不分晓，故节节差了。如陆象山兄弟论《无极》曰：“《易》言
有，今乃言‘无’，是指‘易’”字只作一本书，所以不识周子
之“无极”，皆此类也。